Huomioithan, että ajoneuvon liikennevakuutus on moottoriurheilussakin aina ensisijainen vakuutus korvaamaan liikennevahingon aiheuttamat hoitokulut.
Omalla vapaaehtoisella, moottoriurheilussa voimassaolevalla henkilövakuutuksella ei voi siis välttää liikennevakuuttamisvelvollisuutta. Moottoriurheiluun käytettävä ajoneuvo (esim. rata-ajoneuvot, motocrosspyörät ja mikroautot) on liikennevakuutettava myös silloinkin kun sitä ei ole rekisteröitävä.
Omasta henkilövakuutuksesta on mahdollisuus saada korvausta moottoriurheilussa aiheutuneen vamman hoitokuluista vain silloin kun moottoriajoneuvoa käytetään liikennevakuutuslaissa tarkoitetulla liikenteestä eristetyllä alueella* kilpailu- tai testaustarkoituksiin taikka kilpailuun välittömästi liittyvään harjoitteluun. Näin on silloinkin kun omaan henkilövakuutukseen on otettu Urheiluturva tai vakuutukseen ei (esim. vakuutetun nuoren iän johdosta) sovelleta urheilurajoitusta.
*) Liikenteeltä eristetyksi alue katsotaan silloin, kun se on suljettu rakenteellisin ratkaisuin tai muun liikenteen sekä ulkopuolisten pääsyn alueelle estää jatkuva aukoton valvonta. Liikennevakuutuskeskus on antanut tästä tarkempia ohjeita.